carito ka muko generasi wisma mujahid
aha, iko lah carito tentang anak-anak nyo warga mujahid basuo di sakolahnyo di SD, namonyo anak SD, tantu urang tu masih bapangana ketek, pantang di remehkan, apo lai kalo gaeknyo nan di lecehkan. Yo ndak.
Jadi di suatu siang, anaknyo faisal basuo jo anaknyo farid, maklum, urang baduo ko samo jo gaek nyo baduo, gaeknyo kan alah samo taruih sejak ketek, sejak basalemo faisal, nyo alah bakawan jo farid,TPA samo, SD, SLTP, SMA, kuliah dan kini sarumah, sadonyo samo. Farid masuak ka kancah dakwah, si faisal sato lo, ma ikua ka farid se karojonyo, tapi lai ma ikua ka nan bana.
waktu siang tu, sasudah sumbayang zuhur, anak faisal sadang makan teh es, anak farid sadang makan es krim (hehhe, anak farid agak balabiah soal lanjo).urang tu sabananya sadang membahas sia ketua OSIS SD nyo bisuak, urang tu kan urang langitan di sekolahnyo. Antah baa caritonyo, sampai agak badebat kareh, anak faisal nan banamo Muhammad Jufri, tapi anak farid yang banamo Abdullah azzam suko mamanggia jambul, soalnyo gaya jambul samo jo abi nyo faisal. Jadi siang tu debat angek bana ko ha, samo jo cuaca hari tu. si jambul basikareh kalo si anu itu pas jadi ketua osis, tapi si azzam ndak namuah, hehehe…dek karano jambul anaknyo faisal, tantu sabaun, sifat debator ndak namuah ngalah faisal dapek bana jo jambul. Sampai si azzam yang pun sabaun jo ayahnhyo farid, pancimeeh gadang. Azzam dek alah latiah mancaliak debatnyo si jambul, azzam ngecek kareh-kareh ka si jambul, antum samo jo gek antum, debator ndak namuah ngalah, pantang mangalah bana ko.
Dek mandanga gaeknyo di kecek an gitu, si jambul tu mambaleh, “hah, gaek antum pancimeeh gadang, badan e gapuak, paruik e buncik, karajonyo lalok pagi se.” baleh si jambul. Azzam tantu baliak mambaleh, “gaek ana yo taka itu, tapi nyo lah bapitih katiko kuliah, alah kaliliang indonesia barat mah”.
Pas debat tu sadang paneh-panehnyo, tibo anak si antonov. Namonyo Ikhwan Badarudin, tapi acok di panggia bibia. Dek mancaliak kaduo kawannyo sadang badebat, nyo sato lo, samo bana jo gaeknyo, sato-sato se. “woi, manga kalian ko ha, siang-siang batangka seh”.
“anok se lah bia, samo jo gaek mah” itu kecek si azzam pas mandanga kecek si bibia, si jambul sato lo “antah yo, asal ka mangecek se, patang di kamar si azzam nyo maludah, tiok sakik datang ka kamar si azzam ma antakan sakiknyo.
Siang tu perdebatan batambah hot, katiko anak fajar sato lo, pas baru tibo se anak si fajar yang banamo jimbron tu, langsuang di cemeeh jo bibia “oi jimbron, payakumbuah isme, baa kaba? lah gapuak gaek?” tantu takajuik si jimbron, “eh jago bibia tu bia, jan asal ka ma ngengekeng se.
hah, badebat lo jimbron jo bibia, sampai bibia manyinggung anak nyo si agus, anak agus banamo oktano heksano, maklum, agus mandapekannyo pas sadang kuliah di prancis, tapi oktano heksano acok di panggia pangambok, karakter asal abaknyo ; agus.
(lah se lu, sambuang ko…ado tamu dari padang panjang)
7 Komentar »
-
Wisma Mujahid punyo carito.., Wisma Iqra’ punyo Tanyo…
Apo tu?
He he he, Bilo wak silaturrahim akbar antar wisma lai???
Lah lamo indak ko haaaa…
Komentar oleh JHD | Januari 13, 2008 |
-
baa ka manunggu, datangilah wisma kami koq yo. kami alah patang ko, kalian bilo?
Komentar oleh Dolla | Januari 13, 2008 |
-
da dolla daus ko khn alumni mujahid lo ndak….. he he
Komentar oleh daus mujahid | November 20, 2008 |
-
yang tua-tua seperti saya juga pengin tahu untuk menjadi jiwa muda
Komentar oleh kis | Mei 17, 2011 |
min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn ind_Latn unk min_Latn min_Latn min_Latn min_Latn ind_Latn unk min_Latn ind_Latn unk lus_Latn ind_Latn unk ind_Latn ind_Latn